SAT II (առարկայական թեստ)

SAT II, ստանդարտավորված առարկայական թեստ՝ նախատեսված ԱՄՆ-ի գրեթե բոլոր քոլեջների և համալսարանների համար։ Անցկացվում է College Board-ի կողմից։ Մինչև 1994 թ. այն կոչվել է Achievement Test, իսկ այժմ կոչվում է SAT II Subject Test։ Այս թեստի նպատակն է ստուգել հանձնողի իմացությունները տարբեր առարկայական ոլորտներից։

ԱՄՆ-ում համալսարան ընդունվելիս բացի SAT I թեստից անհրաժեշտ է հանձնել ևս մի քանի SAT առարկայական թեստեր։ Առարկաները ընտրվում են հանձնողի կողմից և պետք է կապված լինեն այն մասնագիտության հետ, որով հանձնողը ցանկանում է շարունակել համալսարանում։ Յուրաքանչյուր թեստի տևողությունն է 60 րոպե։ Բոլոր հարցերը ընտրովի պատասխաններով են և կա ընտրության 5 տարբերակ։ Յուրաքանչյուր հարցում ճիշտ է միայն մեկը։ Հարցերի քանակը կախված է առարկայից։

Մեկ օրում հանձնողը առավելագույնը կարող է հանձնել 3 առարկայական թեստ։ Թեստը վճարովի է և միջազգային աշակերտների համար արժե 45-50 ԱՄՆ դոլար (կախված առարկայից)։ Առարկայական թեստերի մեծ մասը անցկացվում է նույն օրը, ինչ SAT I-ը։ Հանձնողը չի կարող մեկ օրվա ընթացքում հանձնել միաժամանակ SAT I և SAT II Subject Test։ Այն առարկաների թեստերը, որոնց մեջ ներառվում է նաև լսելու ունակություների ստուգումը (Listening), հնարավոր է հանձնել տարեկան ընդամենը 1 անգամ։ Մյուս բոլոր առարկաներից հնարավոր է հանձնել ամսական 1 անգամ՝ բացառությամբ հուլիս, օգոստոս և սեպտեմբեր ամիսներին։

 Առարկաների ցանկը 
ԹեստԱռարկաՄիջին գնահատականՄիջին շեղումըԱշակերտների քանակըՆշումներSAT Առարկայական Թեստ գրականությունիցԳրականություն576111120,004SAT Առարկայական Թեստ Միացյալ Նահանգների պատմությունիցՄիացյալ Նահանգների պատմություն608113126,681Նախկինում կոչվել է Ամերիկայի պատմություն SAT Առարկայական Թեստ համաշխարհային պատմությունիցՀամաշխարհային պատմություն60711819,688SAT Առարկայական Թեստ մաթեմատիկայից (I մակարդակ)Մաթեմատիկա61010082,827Նախկինում կոչվել է Մաթեմատիկա I կամ IC. Ներառում է հանրահաշիվ, երկրաչափություն, հիմնական եռանկյունաչափություն, ֆունկցիաներ, տարրական ստատիստիկա և ևս մի քանի տարբեր թեմաներSAT Առարկայական Թեստ մաթեմատիկայից (II մակարդակ)Մաթեմատիկա654107176,472Նախկինում կոչվել է Մաթեմատիկա II կամ IIC. Ներառում է հանրահաշիվ, երկրաչափություն, եռանկյունաչափություն, ֆունկցիաներ, ստատիստիկա և ևս մի քանի տարբեր թեմաներSAT Առարկայական Թեստ կենսաբանությունից Է/ՄԿենսաբանությունԷ-605 Մ-635110  10886,206 միասին, 40,076 (Է) 46,130 (Մ)Աշակերտները ունեն հնարավորություն ընտրելու կամ էկոլոգիական (Է), կամ էլ մոլեկուլյար (Մ) ուղղվածության թեստըSAT Առարկայական Թեստ քիմիայիցՔիմիա64811076,077SAT Առարկայական Թեստ ֆիզիկայիցՖիզիկա65610549,608SAT Առարկայական Թեստ չինարենից (Listening)Չինարեն758677,294SAT Առարկայական Թեստ ֆրանսերենիցՖրանսերեն62212310,391SAT Առարկայական Թեստ ֆրանսերենից (Listening)Ֆրանսերեն6461172,370SAT Առարկայական Թեստ գերմաներենիցԳերմաներեն622135777SAT Առարկայական Թեստ գերմաներենից (Listening)Գերմաներեն611122770SAT Առարկայական Թեստ մոդեռն եբրայերենիցԵբրայերեն623140491SAT Առարկայական Թեստ իտալերենիցԻտալերեն666122737SAT Առարկայական Թեստ ճապոներենից (Listening)Ճապոներեն6841131,966SAT Առարկայական Թեստ կորեերենից (Listening)Կորեերեն767574,273SAT Առարկայական Թեստ լատիներենիցԼատիներեն6111073,010SAT Առարկայական Թեստ իսպաներենիցԻսպաներեն64711737,762SAT Առարկայական Թեստ իսպաներենից (Listening)Իսպաներեն6631076,399

 Նախկին թեստերը 
 Գրելու առարկայական թեստ (Writing)
 Անգլերեն լեզվի հմտությունների թեստ (ELPT)

Այս առարկաները դուրս հանվեցին առարկաների ցանկից, քանի որ 2005 թ. SAT II թեստից վերացվեց Writing բաժինը։

 Գնահատումը և պահանջները 
Յուրաքանչյուր թեստ գնահատվում է 800 միավորանոց սանդղակով։ Առավելագույնը հնարավոր է ստանալ 800, իսկ նվազագույնը՝ 200 միավոր։ Ժամանակին միայն Անգլերեն լեզվի հմտությունների թեստն (ELPT) էր, որը գնահատվում էր 901-999 միավորանոց սանդղակով։

Մինչ SAT I թեստի փոփոխության ենթարկվելը (2005 թ.), հանձնողը համալսարան դիմելու համար պետք է հանձներ SAT I և 3 առարկայական թեստ, որոնցից մեկը պարտադիր պետք է լիներ Writing։ Սակայն թեստի փոփոխության ենթարկվելուց հետո, երբ Writing-ը ներառվեց SAT I-ում, համալսարանները սկսեցին պահանջել SAT I և 2 առարկայական թեստ։ Բնագիտական ուղղություններով մասնագիտացած համալսարանները հիմնականում պահանջում եմ մաթեմատիկայի առարկայական թեստ (նախընտրելի է 2-րդ մակարդակը) և որևէ բնագիտական առարկայական թեստ (ֆիզիկա,քիմիա, կամ կենսաբանություն)։ Դեռևս կան մի շարք համալսարաններ, որոնք պահանջում են 3 առարկայական թեստ, օրինակ՝ Հարվարդը։

2002 թ. հոկտեմբերին CollegeBoard-ը ստեղծեց «Գնահատականի ընտրություն» համակարգը։ Նպատակը այն էր, որ հանձնողը հնարավորություն ունենար մի քանի անգամ հանձնելու թեստը։ Մինչ համակարգի ներմուծումը, աշակերտի ստացած գնահատականը ավտոմատ կերպով ուղարկվում էր համալսարանին, իսկ համակարգի ներմուծումից հետո գնահատականը չէր ուղարկվում համալսարանին, մինչև հանձնողը չէր հաստատում այն՝ տեսնելուց հետո։

 Պատասխանների թերթիկ 
Պատասխանների թերթիկը բոլոր առարկայական թեստերի համար նույնն է։ Այն ներառում է 105 հարցի համար նախատեսված դաշտ. չնայած բոլոր առարկայական թեստերի հարցերը ավել չեն, քան 95-ը։ 1-100 հարցերը 5 ընտրովի պատասխաններով հարցեր են, իսկ 101-115 հարցերը՝ վերլուծության հարցեր (նախատեսված միայն քիմիայի առարկայական թեստի համար)։ Կենսաբանության առարկայական թեստը միակն է, որը օգտագործում է 96-100 դաշտերը. 1-60 հարցերը նույնն են և էկոլոգիական, և մոլեկուլյար թեստերի համար։ 61-80 դաշտերը նախատեսված են միայն էկոլոգիականի, իսկ 81-100 դաշտերը՝ մոլեկուլյարի։

 Տես նաև 
SAT (թեստ)

 Ծանոթագրություններ 

 Արտաքին հղումներ 
 SAT քննության պատրաստվելու համար նյութեր
 College Board-ի առարկայական թեստերի նկարագրությունները
 Գրանցվել թեստերին

Կատեգորիա:Կրթությունն ԱՄՆ-ում